Produzzjoni li tirrappreżenta il-vjaġġ komuni ta’ grupp ta’ żeffiena minn ħames pajjiżi tal-Unjoni Ewropea: Ċipru, ir-Rumanija, il-Greċja, l-Ungerija u Malta li hi rappreżentanta mill-kumpanija taż-żfin YADA. Qed jieħdu sehem aktar minn 60 żeffien differenti, b’etajiet li jvarjaw minn ħames snin sa 30 sena. Iż-żifna tiċċelebra u tikkomunika l-istorja komuni li tgħaqqadhom bħala bnedmin u bħala Ewropej. Id-dance drama tirrakkonta l-istorja taż-żewġ gwerer dinija – il-forzi ta’ diviżjoni li heddew l-eżistenza ta’ popli sħaħ. Is-saram, il-jasar u l-bikja ta’ tant ġenerazzjonijiet li kienu ssagrifikati minħabba il-qilla u r-rebgħa li jaf jikkawża biss l-bniedem. Il-produzzjoni hija mingħajr ħlas u se ssir darbtejn: il-Ġimgħa fi Pjazza Teatru Rjal il-Belt u s-Sibt fis-Sannat Għawdex.